અબ્બાજાન સલીમ ખાનને ખ્યાલ આવી ગયો કે આપણા ભાઈજાનને હિરો બનવું છે. સલીમ ખાનને દિકરામાં પોતાનો ચહેરો દેખાયો અને તેણે સલમાનને મોકલ્યો ડિરેક્ટર શશીનાયરને ત્યાં. જ્યાં સલમાન આસિસ્ટંન્ટ ડિરેક્ટર બન્યો. અને સમય જતા સલમાનને તેની પહેલી ફિલ્મ મળી બીવી હોતો ઐસી. આ ફિલ્મમાં રેખાનો દેવર બનેલો સલમાન ખૂબ ઓછા સિન્સમાં આવ્યો. પણ તેની સ્ટાઈલ સૌના દિલમાં વસી ગઈ. તેની આ સ્ટાઈલગીરી અને થોડીઘણી ભાઈગીરીના કારણે જ સૂરજ બરજાત્યાએ તેને મૈંને પ્યાર કિયામાં કાસ્ટ કર્યો. અને નામ આપ્યું પ્રેમ જે બાદમાં તેની આઈડેન્ટીટી બની ગઈ. ફિલ્મ રિલીઝ થઈ અને સલમાન સુપરસ્ટાર !!! તેના જેકેટ પહેરવાની સ્ટાઈલ લોકો કોપી કરવા લાગ્યા. સૂરજને ખ્યાલ આવી ગયો કે, સલમાન ખાન સ્ટાઈલના ખાન છે. તેને જે પહેરાવશો તે વસ્તુ પણ એટલી જ વહેંચાશે. આજે ટાઈગર ઝિંદા હૈ રિલીઝ થયા બાદ આ આધેડ વયનો ખાન જ્યારે સ્વેગ સે કરેંગે સબકા સ્વાગતમાં ડાન્સ કરતો હોય ત્યારે તેના ચશ્મા જ તેની ઓળખ બની જતી હોય છે. લોકો તેના જેવા ચશ્મા શોધવા માંડે છે. પણ શું આ છે સલમાન ?